De Bevejkarung vo Dänemark is seah homogen, iwa 90 Prozent vo da Bevejkarung san Dänen. Gressare Mindaheitn san Oghearige vo ondan skandinavischn Vejkan sowia Tiakn und de deitsche Mindaheit. De deitsche Mindaheit hod gnau wia de dänische Mindaheit in Schleswig-Holstein a Sondastejung. De moasdn vo de uma 15.000 – 25.000 aus da deitschn Voiksgruppm lem on da Grenz za Deitschland.